Kuching tuan rumah Miss Tourism International World 2022
RASMI… Dato Sri Abdul Karim Rahman Hamzah hadir melakukan simbolik pelancaran platform NFT Pertandingan Miss Tourism International World 2022 di sebuah hotel terkemuka di Kuching semalam. Turut kelihatan Tan Sri Datuk Danny Ooi, Esther Law dan Hii Chang Kee. KUCHING: Pusingan akhir Miss Tourism International World 2022 kali ke-25 bakal diadakan di Kuching pada 25 November ini. Menteri Pelancongan, Industri Kreatif dan Seni Persembahan Dato Sri Abdul Karim Rahman Hamzah berkata, sebagai tuan rumah, Sarawak akan memberi sokongan penuh kepada penganjur utama acara ini.  Katanya, beliau menyeru semua yang terlibat bersama-sama berganding bahu dalam menjadikan Miss Tourism International ke-25 sebagai salah satu acara paling hebat yang pernah dianjurkan di Sarawak “Kita akan memastikan mereka membawa pulang kenangan indah dan berkongsi dengan rakan senegara mereka sekali gus membawa impak di mana mereka berada dan akan mempromosikan Sarawak ke negara mereka masing-masing.  “Saya ingin mengucapkan terima kasih kepada semua agensi, media, dan sektor korporat kerana memberikan sokongan penuh mereka untuk menjadi tuan rumah Miss Tourism International World Final ke-25 yang berprestij ini di Sarawak,” katanya. Beliau berkata demikian ketika berucap pada Majlis Pelancaran Platform NFT Pertandingan Miss Tourism International World 2022 di Raia Hotel. Mengenai platform NFT, Abdul Karim berkata, pelancaran platform NFT digital itu yang mempamerkan 7 ratu yang meletak jawatan adalah model yang baik yang akan mewujudkan impak mampan. “Selain bersedia enam bulan sebelum acara yang tepat dijalankan di lapangan. Model yang berjaya daripada tujuh ratu yang meletak jawatan ini akan menetapkan laluan yang baik untuk diikuti oleh 60 ratu kami dari seluruh dunia tahun ini dan untuk tahun-tahun akan datang,” katanya. Katanya lagi, beliau menjangkakan pertandingan pelengkap Cats Around the world yang akan dilancarkan sepanjang tempoh promosi dilihat sebagai usaha yang baik dibuat oleh pihak penganjur utama. “Ini akan menjadi satu lagi usaha yang luar biasa dalam mempromosikan bandar kucing juga. “Ini akan menarik satu lagi kumpulan komuniti yang unik dari seluruh dunia melalui gabungan inovatif antara ratu cantik dan kucing, satu lagi idea hebat yang dicipta oleh usahawan tempatan kita,” ujarnya. Turut hadir sama adalah Setiausaha Tetap Kementerian Pelancongan, Industri Kreatif dan Seni Persembahan Hii Chang Kee, Pengerusi Penganjur Pertandingan Akhir Miss Tourism International World Final 2022 Esther Law dan Presiden Miss Tourism International Tan Sri Datuk Danny Ooi. Oleh JEAKQLEYN YACHO 
See author's posts
